               EUROOPAN KOMISSIO
            Bryssel 9.6.2022
            COM(2022) 265 final
            2022/0180(NLE)

            Ehdotus
            NEUVOSTON PÄÄTÖS
            Euroopan kehitysrahastoon suoritettavista sopimuspuolten rahoitusosuuksista sekä vuoden 2022 toisesta maksuerästä

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Tämä ehdotus koskee luonnosta neuvoston päätökseksi Euroopan kehitysrahaston (EKR) sopimuspuolten suoritettavaksi vuonna 2022 tulevien yhdennentoista EKR:n rahoitusosuuksien toisesta maksuerästä.

               Yhdennentoista EKR:n ja muiden vielä avoinna olevien EKR:ien (eli yhdeksännen ja kymmenennen EKR:n) varojen hallinnointisäännöt vahvistetaan seuraavissa asiakirjoissa:

               (a)Afrikan, Karibian ja Tyynenmeren (AKT) valtioiden ryhmän jäsenten sekä Euroopan yhteisön ja sen jäsenvaltioiden välillä voimassa oleva kumppanuussopimus, jäljempänä ’AKT–EU-kumppanuussopimus’, sellaisena kuin se on viimeksi muutettuna
                  1
               ;

               (b)AKT–EU-suurlähettiläskomitean päätös N:o 2/2020
                  2
               , annettu 4 päivänä joulukuuta 2020, AKT–EU-kumppanuussopimuksen 95 artiklan 4 kohdan mukaisten siirtymävaiheen toimenpiteiden hyväksymisestä annetun AKT–EU-suurlähettiläskomitean päätöksen N:o 3/2019
                  3
                muuttamisesta, jotta voidaan edelleen jatkaa AKT–EU-kumppanuussopimuksen määräysten soveltamista 30 päivään marraskuuta 2021 tai kunnes uusi AKT–EU-sopimus, jäljempänä ’uusi sopimus’ tulee voimaan tai uuden sopimuksen väliaikainen soveltaminen alkaa, sen mukaan, kumpi ajankohdista on aikaisempi;

               (c)neuvoston päätös (EU) 2020/2233
                  4
                yhdeksännen, kymmenennen ja yhdennentoista Euroopan kehitysrahaston toimista osana AKT-maiden investointikehystä takaisin saatujen varojen sitomisesta;

               (d)neuvostossa kokoontuneiden Euroopan unionin jäsenvaltioiden hallitusten edustajien sisäinen sopimus vuosia 2014–2020 koskevaan monivuotiseen rahoituskehykseen perustuvan Euroopan unionin avun rahoituksesta AKT–EU-kumppanuussopimuksen mukaisesti sekä rahoitustuen myöntämisestä Euroopan unionin toiminnasta tehdyn sopimuksen neljännessä osassa tarkoitetuille merentakaisille maille ja alueille
                  5
               , jäljempänä ’yhdennentoista EKR:n sisäinen sopimus’;

               (e)neuvoston asetus (EU) 2018/1877
                  6
                yhdenteentoista Euroopan kehitysrahastoon sovellettavasta varainhoitoasetuksesta, jäljempänä ’yhdennentoista EKR:n varainhoitoasetus’.

               Edellä a–e alakohdassa tarkoitetut asiakirjat sisältävät EKR:n sopimuspuolten monivuotiset sitoumukset EKR:n rahoittamisesta. Yhdennentoista EKR:n varainhoitoasetuksessa säädetään, että EKR:n sopimuspuolten on maksettava EKR:n varainhoitotilille säännöllisesti rahoitusosuuksia ennalta määritettyjen rahoitussitoumusten mukaisesti. Säännölliset rahoitusosuudet tulevat maksettaviksi teknisillä neuvoston päätöksillä, joilla pannaan täytäntöön aikaisemmin päätetyt rahoitussitoumukset.

               Sen vuoksi kaikkia perusteluosan otsikoita ei sovelleta tämänkaltaisiin säännöllisiin rahoitusosuuksien maksupyyntöihin.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  Yhdennentoista EKR:n varainhoitoasetuksen 19 artiklan 3 kohdan mukaisesti neuvoston on päätettävä ehdotuksesta viimeistään 21 kalenteripäivän kuluttua siitä, kun Euroopan unionin puolesta toimiva Euroopan komissio on sen esittänyt.

               2022/0180 (NLE)

               Ehdotus

               NEUVOSTON PÄÄTÖS

               Euroopan kehitysrahastoon suoritettavista sopimuspuolten rahoitusosuuksista sekä vuoden 2022 toisesta maksuerästä

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon neuvostossa kokoontuneiden Euroopan unionin jäsenvaltioiden hallitusten edustajien sisäisen sopimuksen vuosia 2014–2020 koskevaan monivuotiseen rahoituskehykseen perustuvan Euroopan unionin avun rahoituksesta AKT–EU-kumppanuussopimuksen mukaisesti sekä rahoitustuen myöntämisestä Euroopan unionin toiminnasta tehdyn sopimuksen neljännessä osassa tarkoitetuille merentakaisille maille ja alueille
                  7
                ja erityisesti sen 7 artiklan 2 kohdan yhdessä sen 14 artiklan 3 kohdan kanssa,

               ottaa huomioon yhdenteentoista Euroopan kehitysrahastoon sovellettavasta varainhoitoasetuksesta ja asetuksen (EU) 2015/323
                  8
                kumoamisesta 26 päivänä marraskuuta 2018 annetun neuvoston asetuksen (EU) 2018/1877
                  9
                ja erityisesti sen 19 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Neuvoston asetuksen (EU) 2018/1877 19–22 artiklassa säädetyn menettelyn mukaisesti Euroopan komissio esittää 15 päivään kesäkuuta 2022 mennessä ehdotuksen, johon sisältyy vuoden 2022 rahoitusosuuden toisen erän määrä ja rahoitusosuuden tarkistettu vuotuinen määrä vuoden 2022 osalta siinä tapauksessa, että rahoitusosuus ei vastaa todellisia tarpeita.

               (2)Euroopan investointipankin, jäljempänä ’EIP’, on asetuksen (EU) 2018/1877 46 artiklan mukaan toimitettava komissiolle ajantasaistetut ennakkoarviot hallinnoimiaan välineitä koskevista sitoumuksista ja maksuista.

               (3)Asetuksen (EU) 2018/1877 20 artiklan 1 kohdan mukaisesti rahoitusosuuksien maksupyynnöissä on käytettävä ensin aiemmille Euroopan kehitysrahastoille (EKR) vahvistetut määrät. Näin ollen olisi esitettävä asetuksen (EU) 2018/1877 mukainen maksupyyntö EIP:n ja komission osalta.

               (4)Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen, jäljempänä ’erosopimus’, 152 artiklan nojalla Ison-Britannian ja Pohjois-Irlannin yhdistynyt kuningaskunta, jäljempänä ’Yhdistynyt kuningaskunta’, on edelleen sopimuspuolena EKR:ssä yhdennentoista EKR:n ja kaikkien aiempien EKR:ien päättämiseen asti. Erosopimuksen 153 artiklan mukaan Yhdistyneen kuningaskunnan osuutta yhdennestätoista EKR:stä, kun kyseiset varat on vapautettu 31 päivän joulukuuta 2020 jälkeen, tai aiemmista EKR:istä rahoitetuista hankkeista vapautuneista varoista ei kuitenkaan käytetä uudelleen.

               (5)Neuvoston päätöksessä (EU) 2021/1941
                  10
                vahvistetaan sopimuspuolten EKR:ään suorittaman rahoitusosuuden vuotuisesta määrästä Euroopan komission osuudeksi 2 500 000 000 euroa
                  11
                ja Euroopan investointipankin osuudeksi 300 000 000 euroa vuonna 2022.

               (6)Tässä päätöksessä säädettyjen toimenpiteiden ripeän soveltamisen varmistamiseksi päätöksen olisi tultava voimaan päivänä, jona se julkaistaan Euroopan unionin virallisessa lehdessä,

               ON HYVÄKSYNYT TÄMÄN PÄÄTÖKSEN:

               1 artikla

               Euroopan kehitysrahaston sopimuspuolet suorittavat Euroopan kehitysrahaston vuoden 2022 rahoitusosuuksien toiset maksuerät Euroopan komissiolle ja Euroopan investointipankille liitteen mukaisesti.

               2 artikla

               Tämä päätös tulee voimaan päivänä, jona se julkaistaan Euroopan unionin virallisessa lehdessä.

               Tehty Brysselissä

                     Neuvoston puolesta

                     Puheenjohtaja

                     (1)

                        EYVL L 317, 15.12.2000, s. 3.

                     (2)

                        EUVL L 420, 14.12.2020, s. 32.

                     (3)

                        EUVL L 1, 3.1.2020, s. 3.

                     (4)

                        EUVL L 437, 28.12.2020, s. 188–191.

                     (5)

                        EUVL L 210, 6.8.2013, s. 1.

                     (6)

                        EUVL L 307, 3.12.2018, s. 1–21.

                     (7)

                        EUVL L 210, 6.8.2013, s. 1.

                     (8)

                        EUVL L 58, 3.3.2015, s. 17–38.

                     (9)

                        Neuvoston asetus (EU) 2018/1877, annettu 26 päivänä marraskuuta 2018, yhdenteentoista Euroopan kehitysrahastoon sovellettavasta varainhoitoasetuksesta ja asetuksen (EU) 2015/323 kumoamisesta (EUVL L 307, 3.12.2018, s. 1).

                     (10)

                        Neuvoston päätös (EU) 2021/1941, annettu 9 päivänä marraskuuta 2021, Euroopan kehitysrahaston rahoittamiseksi suoritettavista kyseisen rahaston sopimuspuolten rahoitusosuuksista, mukaan lukien rahoitusosuuden enimmäismäärä vuonna 2023, vuotuinen määrä vuonna 2022, ensimmäisen erän määrä vuonna 2022 sekä rahoitusosuuksien odotettuja vuotuisia määriä vuosina 2024 ja 2025 koskeva alustava ja ei-sitova ennuste (EUVL L 396, 10.11.2021, s. 61).

                     (11)

                        Yhdenteentoista Euroopan kehitysrahastoon sovellettavasta varainhoitoasetuksesta ja asetuksen (EU) 2015/323 kumoamisesta 26 päivänä marraskuuta 2018 annetun neuvoston asetuksen (EU) 2018/1877 (EUVL L 307, 3.12.2018, s. 1.) 20 artiklan 5 kohta: ”Kun tämän artiklan 3 kohdassa tarkoitettuun tiliin sovelletaan negatiivista korkoa, asianomaisen jäsenvaltion on hyvitettävä tuolle tilille viimeistään 19 artiklassa tarkoitettuna kunkin erän maksupäivänä tämän erän maksamista edeltävän kuun ensimmäiseen päivään saakka sovellettua negatiivista korkoa vastaava määrä.”

    ---documentbreak---

               EUROOPAN KOMISSIO
            Bryssel 9.6.2022
            COM(2022) 265 final

            Ehdotus
            LIITE
            asiakirjaan
            NEUVOSTON PÄÄTÖS
            Euroopan kehitysrahastoon suoritettavista sopimuspuolten rahoitusosuuksista sekä vuoden 2022 toisesta maksuerästä

               LIITE

                        JÄSENVALTIOT JA YHDISTYNYT KUNINGASKUNTA

                        Osuus 11. EKR:stä (%)

                        Vuoden 2022 toinen erä (euroa)

                        Yhteensä

                        Komissio

                        EIP

                        11. EKR

                        11. EKR

                        BELGIA

                        3,24927

                        25 994 160,00

                        3 249 270,00

                        29 243 430,00

                        BULGARIA

                        0,21853

                        1 748 240,00

                        218 530,00

                        1 966 770,00

                        TŠEKKI

                        0,79745

                        6 379 600,00

                        797 450,00

                        7 177 050,00

                        TANSKA

                        1,98045

                        15 843 600,00

                        1 980 450,00

                        17 824 050,00

                        SAKSA

                        20,57980

                        164 638 400,00

                        20 579 800,00

                        185 218 200,00

                        VIRO

                        0,08635

                        690 800,00

                        86 350,00

                        777 150,00

                        IRLANTI

                        0,94006

                        7 520 480,00

                        940 060,00

                        8 460 540,00

                        KREIKKA

                        1,50735

                        12 058 800,00

                        1 507 350,00

                        13 566 150,00

                        ESPANJA

                        7,93248

                        63 459 840,00

                        7 932 480,00

                        71 392 320,00

                        RANSKA

                        17,81269

                        142 501 520,00

                        17 812 690,00

                        160 314 210,00

                        KROATIA

                        0,22518

                        1 801 440,00

                        225 180,00

                        2 026 620,00

                        ITALIA

                        12,53009

                        100 240 720,00

                        12 530 090,00

                        112 770 810,00

                        KYPROS

                        0,11162

                        892 960,00

                        111 620,00

                        1 004 580,00

                        LATVIA

                        0,11612

                        928 960,00

                        116 120,00

                        1 045 080,00

                        LIETTUA

                        0,18077

                        1 446 160,00

                        180 770,00

                        1 626 930,00

                        LUXEMBURG

                        0,25509

                        2 040 720,00

                        255 090,00

                        2 295 810,00

                        UNKARI

                        0,61456

                        4 916 480,00

                        614 560,00

                        5 531 040,00

                        ΜΑLTA

                        0,03801

                        304 080,00

                        38 010,00

                        342 090,00

                        ALANKOMAAT

                        4,77678

                        38 214 240,00

                        4 776 780,00

                        42 991 020,00

                        ITÄVALTA

                        2,39757

                        19 180 560,00

                        2 397 570,00

                        21 578 130,00

                        PUOLA

                        2,00734

                        16 058 720,00

                        2 007 340,00

                        18 066 060,00

                        PORTUGALI

                        1,19679

                        9 574 320,00

                        1 196 790,00

                        10 771 110,00

                        ROMANIA

                        0,71815

                        5 745 200,00

                        718 150,00

                        6 463 350,00

                        SLOVENIA

                        0,22452

                        1 796 160,00

                        224 520,00

                        2 020 680,00

                        SLOVAKIA

                        0,37616

                        3 009 280,00

                        376 160,00

                        3 385 440,00

                        SUOMI

                        1,50909

                        12 072 720,00

                        1 509 090,00

                        13 581 810,00

                        RUOTSI

                        2,93911

                        23 512 880,00

                        2 939 110,00

                        26 451 990,00

                        YHDISTYNYT KUNINGASKUNTA

                        14,67862

                        117 428 960,00

                        14 678 620,00

                        132 107 580,00

                        EU-27 JA YHDISTYNYT KUNINGASKUNTA YHTEENSÄ

                        100,00

                        800 000 000,00

                        100 000 000,00

                        900 000 000,00


               EUROOPAN KOMISSIO
            Bryssel 20.6.2022
            COM(2022) 290 final
            2022/0190(NLE)

            Ehdotus
            NEUVOSTON PÄÄTÖS
            Euroopan unionin puolesta tarkistetun Reinillä liikennöivää henkilöstöä koskevan asetuksen (RPN) hyväksymisestä Reinin navigaation keskuskomiteassa otettavasta kannasta

               PERUSTELUT

               1.Ehdotuksen kohde

               Tämä ehdotus koskee päätöstä, jolla vahvistetaan unionin puolesta otettava kanta Reinin navigaation keskuskomitean (RNKK) tulevina kuukausina kirjallisella menettelyllä hyväksymään päätöslauselmaan Reinillä liikennöivää henkilöstöä koskevasta asetusluonnoksesta (RPN-asetus). RPN-asetusta ollaan paraikaa tarkistamassa ammattipätevyyden tunnustamisesta sisävesiliikenteessä sekä neuvoston direktiivien 91/672/ETY ja 96/50/EY kumoamisesta 12 päivänä joulukuuta 2017 annetun Euroopan parlamentin ja neuvoston direktiivin (EU) 2017/2397
                  1
                huomioon ottamiseksi.

               2.Ehdotuksen tausta

               2.1.RNKK

               RNKK on kansainvälinen järjestö, jolla on sääntelyvaltaa sisävesiliikenteeseen liittyvissä kysymyksissä Reinillä. RNKK:hon kuuluu neljä EU:n jäsenvaltiota (Alankomaat, Belgia, Ranska ja Saksa) ja Sveitsi.

               Reinin vesiliikenteestä tehdyssä tarkistetussa yleissopimuksessa, joka allekirjoitettiin Mannheimissa 17. lokakuuta 1868, määritellään oikeudelliset puitteet Reinin käyttöön sisävesiliikenteessä ja RNKK:n toimivalta. Tällä hetkellä sovellettava yleissopimuksen versio perustuu 20. marraskuuta 1963 tehtyyn ja 14. huhtikuuta 1967 voimaan tulleeseen yleissopimukseen, jolla muutetaan Reinin vesiliikenteestä tehtyä tarkistettua yleissopimusta.

               RNKK on antanut yleissopimuksen puitteissa useita asetuksia. Miehistöä koskevat vaatimukset katetaan Reinillä liikennöivää henkilöstöä koskevalla asetuksella (RPN-asetus).

               Täysistunto pidetään kahdesti vuodessa. Siihen osallistuu RNKK:n jäsenvaltioiden edustajia. Täysistunto on RNKK:n päätöksentekoelin. Se hyväksyy keskuskomission päätöslauselmat sekä hyväksyy ja muuttaa keskuskomission teknisiä määräyksiä. Kullakin jäsenvaltiolla on yksi ääni, ja päätökset tehdään yksimielisesti. Poikkeuksellisesti päätökset voidaan tehdä kirjallisella menettelyllä, silloinkin yksimielisesti. Päätöslauselmat ovat oikeudellisesti sitovia. EU ei ole RNKK:n jäsen.

               2.2.Suunniteltu RNKK:n säädös

               RNKK:n on määrä hyväksyä lähikuukausina päätöslauselma, jolla muutetaan RPN-asetusta, joka on miehistöön liittyvät vaatimukset kattava tekninen asetus. RPN-asetuksen RNKK:n jäseniä sitova luonne vahvistetaan 17. lokakuuta 1868 tehdyssä Mannheimin yleissopimuksessa. Muutos on tarpeen direktiivin (EU) 2017/2397 huomioon ottamiseksi. Reinillä liikennöivää henkilöstöä koskevat vaatimukset jäivät direktiivien 91/672/ETY ja 96/50/EY soveltamisalan ulkopuolelle, mutta direktiivin (EU) 2017/2397 sääntöjen soveltaminen ulottuu myös Rein-joelle
                  2
               .

               Direktiivin 2017/2397 10 artiklan 2 kohdassa säädetään seuraavaa:

               ”2. Kaikki pätevyyskirjat, meripalvelukirjat tai laivapäiväkirjat, jotka on myönnetty Reinillä liikennöivää henkilöstöä koskevien asetusten, joissa säädetään vastaavista vaatimuksista kuin tässä direktiivissä, mukaisesti, ovat voimassa kaikilla unionin sisävesiväylillä. Tällaiset kolmannen maan myöntämät pätevyyskirjat, meripalvelukirjat tai laivapäiväkirjat ovat voimassa kaikilla unionin sisävesiväylillä edellyttäen, että kyseinen kolmas maa tunnustaa lainkäyttöalueellaan tämän direktiivin nojalla myönnetyt unionin asiakirjat.”

               Direktiivin 10 artiklan 2 kohdan vaatimuksen mukaan RPN-asetuksen mukaisesti myönnettyjen pätevyyskirjojen, meripalvelukirjojen tai laivapäiväkirjojen voimassaolo kaikilla unionin sisävesiväylillä edellyttää siis, että RPN-asetuksessa säädetään tämän direktiivin kanssa vastaavista vaatimuksista. Siksi RPN-asetusta on tarkistettava, jotta 17. tammikuuta 2022 jälkeen myönnetyt Reinin asiakirjat olisivat voimassa EU:ssa.

               Päätöslauselmat valmistellaan komiteoissa ja työryhmissä. RNKK:n sosiaaliasioita, työllisyyttä ja ammatillista koulutusta käsittelevä komitea (STF) ja sen sosiaaliasioita, työllisyyttä ja ammattikoulutusta käsittelevä työryhmä (STF/G) vastaavat ammattipätevyydestä. Jäljempänä mainitun komission epävirallisen asiakirjan toimittamisen jälkeen RNKK perusti työryhmän tarkistamaan alkuperäistä luonnosta.

               Tarkistamistyö alkoi kesäkuussa 2018. Aihetta on käsitelty seuraavissa teknisissä kokouksissa, joissa on päästy ensimmäisestä luonnoksesta RNKK:n tasolla yhteisymmärrykseen:

               ·STF/G-työryhmän kokoukset (22.3.2018, 6.9.2018, 22.–23.1.2019, 21.2.2019, 19.3.2019, 9.5.2019, 10.–11.9.2019, 9.10.2019, 6.–7.11.2019);

               ·STF-komitean kokoukset (21.3.2018, 19.3.2019, 10.10.2019);

               ·RNKK:n täysistunnot (7.6.2018, 4.12.2019).

               Komissio toimitti 22. lokakuuta 2020 neuvostolle epävirallisen asiakirjan RNKK:n SFT-työryhmän kokouksessa 5. marraskuuta 2020 ja RNKK:n täysistunnossa 3. joulukuuta 2020 esitettävän EU:n kannan vahvistamiseksi ensimmäisestä RPN-asetusluonnoksesta, joka oli toimitettu komissiolle 20. joulukuuta 2019. Useat ensimmäisen luonnoksen säännökset herättivät paljon kysymyksiä, koska ne eivät olleet yhteensopivia direktiivin (EU) 2017/2397 säännösten kanssa tai ne eivät vastanneet direktiivin säännöksiä. Neuvosto ei vahvistanut asiasta kantaa, ja RNKK veti RPN-asetuksen hyväksymisen pois edellä mainittujen kokousten asialistoilta. Komission yksiköiden ja RNKK:n välillä järjestettiin useita teknisiä kokouksia ja vaihdettiin tekstiehdotuksia, minkä jälkeen RNKK toimitti 31. maaliskuuta 2022 neljännen version tarkistetusta RPN-asetusluonnoksesta. Tämä ehdotus koskee mainittua neljättä versiota, johon komissio ehdottaa tiettyjä muutoksia.

               3.Unionin puolesta otettava kanta

               Asiasta tarvitaan SEUT-sopimuksen 218 artiklan 9 kohdan perusteella unionin puolesta otettavan kannan vahvistava päätös siksi, että aihepiiri kuuluu SEUT-sopimuksen 3 artiklan 2 kohdan viimeisen alakohdan nojalla EU:n yksinomaiseen ulkoiseen toimivaltaan, koska RPN-asetuksen soveltamisalaan kuuluu asioita, joista säädetään unionin lainsäädännössä direktiiviin (EU) 2017/2397, direktiiviin 2008/68/EY
                  3
                ja direktiiviin 2005/36/EY
                  4
                sisältyvillä yhdenmukaistetuilla säännöksillä.

               Ehdotetulla unionin kannalla annetaan tuki tarkistetun RPN-asetuksen version (ks. liite) hyväksymiselle. Komissio katsoo, että 31. maaliskuuta 2022 toimitettuun RNKK:n ehdotukseen tarvitaan muutoksia seuraavista syistä:

               Direktiivin (EU) 2017/2397 10 artiklan 2 kohdassa hyväksytään EU:n ja RNKK:n oikeudellisten kehysten rinnakkaisuus säätämällä, että Reinillä liikennöivää henkilöstöä koskevien sellaisten asetusten mukaisesti myönnetyt pätevyyskirjat, meripalvelukirjat tai laivapäiväkirjat, joissa säädetään vastaavista vaatimuksista kuin mainitussa direktiivissä, ovat voimassa kaikilla unionin sisävesiväylillä.

               Unionin pätevyyskirjojen kaltaisten EU:n asiakirjojen voimassaolo perustuu kuitenkin yksinomaan unionin oikeuteen, eikä sen autonomia saa vaarantua. Erityisesti olisi oltava selvää, ettei RNKK:lla ole unionin sisävesien osalta toimivaltaa säännellä RPN-asetuksen kautta asioita, jotka liittyvät unionin asiakirjojen voimassaoloon, koska RPN-asetuksella voidaan vahvistaa ainoastaan Reinin asiakirjoja (kuten Reinin patentteja) koskevia vaatimuksia.

               Lisäksi RPN-asetuksen siirtymäsäännöksiä on muutettava, jotta varmistetaan niiden täysi yhteensopivuus direktiivin (EU) 2017/2397 säännösten kanssa.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen (SEUT-sopimus) 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               SEUT-sopimuksen 218 artiklan 9 kohtaa sovelletaan riippumatta siitä, onko unioni kyseisen elimen jäsen tai kyseisen sopimuksen osapuoli.
                  5

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla.

               4.1.2.Soveltaminen käsiteltävänä olevassa asiassa

               RNKK on kansainvälinen järjestö. Säädös, joka RNKK:n on määrä antaa, on säädös, jolla on oikeusvaikutuksia. Suunniteltu säädös voi vaikuttaa ratkaisevasti EU:n lainsäädännön eli direktiivin (EU) 2017/2397 sisältöön. Tämä johtuu siitä, että direktiivissä (EU) 2017/2397 nimenomaisesti viitataan pätevyyskirjoihin, meripalvelukirjoihin ja laivapäiväkirjoihin, jotka on myönnetty Reinillä liikennöivää henkilöstöä koskevien asetusten mukaisesti.

               Tästä syystä on vahvistettava unionin puolesta RNKK:ssa otettava kanta muutetun RPN-asetuksen hyväksymiseen. Ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsiteltävänä olevassa asiassa

               Suunniteltujen säädösten pääasiallinen tarkoitus ja sisältö liittyvät yhteiseen liikennepolitiikkaan.

               Sen vuoksi ehdotetun päätöksen aineellinen oikeusperusta on SEUT-sopimuksen 91 artiklan 1 kohta.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 91 artiklan 1 kohta yhdessä SEUT-sopimuksen 218 artiklan 9 kohdan kanssa.

               2022/0190 (NLE)

               Ehdotus

               NEUVOSTON PÄÄTÖS

               Euroopan unionin puolesta tarkistetun Reinillä liikennöivää henkilöstöä koskevan asetuksen (RPN) hyväksymisestä Reinin navigaation keskuskomiteassa otettavasta kannasta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 91 artiklan 1 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Reinin vesiliikenteestä 17 päivänä lokakuuta 1868 tehty tarkistettu yleissopimus, jota muutettiin 20 päivänä marraskuuta 1963 tehdyllä yleissopimuksella Reinin vesiliikenteestä tehdyn tarkistetun yleissopimuksen muuttamisesta, tuli voimaan 14 päivänä huhtikuuta 1967.

               (2)Yleissopimuksen 17 artiklan mukaisesti Reinin navigaation keskuskomissio, jäljempänä ’RNKK’, voi vahvistaa ammattipätevyyttä koskevia vaatimuksia.

               (3)RNKK:n aikomuksena on hyväksyä lähikuukausina kirjallisella menettelyllä päätöslauselma, jolla muutetaan Reinillä liikennöivää henkilöstöä koskevaa asetusta, jäljempänä ’RNP-asetus’, Euroopan parlamentin ja neuvoston direktiivin (EU) 2017/2397
                  6
                huomioon ottamiseksi. Jotta RPN-asetuksen mukaisesti myönnetyt pätevyyskirjat, meripalvelukirjat ja laivapäiväkirjat olisivat voimassa kaikilla unionin sisävesiväylillä, RPN-asetuksessa on säädettävä mainitun direktiivin vaatimuksia vastaavista vaatimuksista.

               (4)Vaikka direktiivissä (EU) 2017/2397 hyväksytään unionin ja RNKK:n oikeudellisten kehysten rinnakkaiselo, unionin oikeuden autonomia ei saa vaarantua. Sen vuoksi RPN-asetuksen säännöksiä sovelletaan rajoittamatta direktiivin (EU) 2017/2397 soveltamista, kun siinä säädetään samaa aihetta koskevista vaatimuksista.

               (5)On aiheellista vahvistaa unionin puolesta RNKK:ssa otettava kanta, koska tarkistetun RPN-asetuksen hyväksyminen voi vaikuttaa ratkaisevasti unionin oikeuden ja erityisesti direktiivin (EU) 2017/2397 sisältöön.

               (6)Ehdotettu unionin kanta on sen vuoksi tukea sellaisen RPN-asetuksen version hyväksymistä, joka sisältää direktiivin (EU) 2017/2397 vaatimuksia vastaavat vaatimukset liitteessä esitettyjen muutosten mukaisesti.

               (7)Unioni ei ole RNKK:n jäsen. Unionin kannan esittävät ne unionin jäsenvaltiot, jotka ovat jäseninä RNKK:ssa, toimien yhdessä,

               ON HYVÄKSYNYT TÄMÄN PÄÄTÖKSEN:

               1 artikla

               1.Unionin puolesta otettava kanta Reinin navigaation keskuskomission hyväksyessä kirjallisella menettelyllä päätöslauselmaa, jolla muutetaan Reinillä liikennöivää henkilöstöä koskevaa asetusta, on hyväksyä sellainen mainitun asetuksen tarkistettu versio, joka sisältää direktiivin (EU) 2017/2397 vaatimuksia vastaavat vaatimukset liitteessä esitettyine muutoksineen.

               2 artikla

               2.Edellä 1 artiklassa tarkoitetun kannan esittävät ne unionin jäsenvaltiot, jotka ovat RNKK:n jäseniä, toimien yhdessä.

               3 artikla

               Vähäisistä teknisistä muutoksista 1 artiklassa esitettyihin kantoihin voidaan sopia ilman uutta neuvoston päätöstä.

               4 artikla

               Tämä päätös on osoitettu kaikille jäsenvaltioille.

               Tehty Brysselissä

                     Neuvoston puolesta

                     Puheenjohtaja

                     (1)

                        Euroopan parlamentin ja neuvoston direktiivi (EU) 2017/2397, annettu 12 päivänä joulukuuta 2017, ammattipätevyyksien tunnustamisesta sisävesiliikenteen alalla sekä neuvoston direktiivien 91/672/ETY ja 96/50/EY kumoamisesta (EUVL L 345, 27.12.2017, s. 53).

                     (2)

                        Ks. direktiivin (EU) 2017/2397 johdanto-osan 4 kappale.

                     (3)

                        Euroopan parlamentin ja neuvoston direktiivi 2008/68/EY, annettu 24 päivänä syyskuuta 2008, vaarallisten aineiden sisämaankuljetuksista (EUVL L 260, 30.9.2008, s. 13).

                     (4)

                        Euroopan parlamentin ja neuvoston direktiivi 2005/36/EY, annettu 7 päivänä syyskuuta 2005, ammattipätevyyden tunnustamisesta (EUVL L 255, 30.9.2005, s. 22).

                     (5)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 64 kohta.

                     (6)

                        Euroopan parlamentin ja neuvoston direktiivi (EU) 2017/2397, annettu 12 päivänä joulukuuta 2017, ammattipätevyyksien tunnustamisesta sisävesiliikenteen alalla sekä neuvoston direktiivien 91/672/ETY ja 96/50/EY kumoamisesta (EUVL L 345, 27.12.2017, s. 53).

    ---documentbreak---

               EUROOPAN KOMISSIO
            Bryssel 20.6.2022
            COM(2022) 290 final

            LIITE
            asiakirjaan
            EhdotusNEUVOSTON PÄÄTÖS
            Euroopan unionin puolesta tarkistetun Reinillä liikennöivää henkilöstöä koskevan asetuksen (RPN) hyväksymisestä Reinin navigaation keskuskomiteassa otettavasta kannasta

               LIITE

               Muutetaan Reinillä liikennöivää henkilöstöä koskevan asetuksen (RPN-asetus) luonnosta seuraavasti:

               Korvataan 3.02 artiklan 1 kohta seuraavasti:

               ”1.
                     Reinillä ovat voimassa direktiivin (EU) 2017/2397 perusteella myönnetyt unionin pätevyyskirjat, meripalvelukirjat tai laivapäiväkirjat sekä tämän asetuksen perusteella myönnetyt pätevyyskirjat, meripalvelukirjat tai laivapäiväkirjat sanotun kuitenkaan rajoittamatta mainitun direktiivin ja erityisesti sen 10 artiklan soveltamista.

               Tämän asetuksen sekä direktiiviä sovellettaessa direktiivin säännösten mukaisesti pPätevyys johonkin tehtävään aluksella on voitava kaikkina aikoina todistaa seuraavasti:

               a)
                     päällikön osalta asianomaisen kulkuneuvon tyypin ja kokoluokan kuljettamiseen oikeuttavalla päällikön pätevyyskirjalla tai unionin pätevyyskirjalla sekä vaadittavilla erityisluvilla tilanteen mukaan;

               b)
                     muiden miehistön jäsenten osalta heille myönnetyllä voimassa olevalla meripalvelukirjalla, johon sisältyy pätevyyskirja tai unionin pätevyyskirja;

               c)
                     matkustajaliikenteen asiantuntijoiden ja nesteytetyn maakaasun asiantuntijoiden osalta pätevyyskirjalla tai unionin pätevyyskirjalla, samoin pelastajien, hengityslaitteista vastaavien ja vaarallisia aineita kuljettavien alusten turvahenkilöstön osalta asianomaisia erityistoimia koskevilla todistuksilla.

               Edellä b ja c kohdasta poiketen Reinillä liikennöivien merialusten miehistön jäsenet voivat päällikköä lukuun ottamatta todistaa pätevyytensä esittämällä STCW-yleissopimuksen mukaisesti myönnetyn tai tunnustetun todistuksen.”

               Korvataan 5.01 artiklan 3 ja 6 kohta seuraavasti:

               ”3.
                     Toimivaltainen viranomainen vastaa yleisluontoisista tiedoista ja validointimerkinnöistä. Sillä on tätä tarkoitusta varten oikeus pyytää esittämään laivapäiväkirjat kokonaan tai osittain tai muut tarkoituksenmukaiset todisteet. Se voi tehdä validointimerkinnän enintään 15 kuukautta aikaisemmin suoritettujen matkojen osalta. Päällikkö vastaa suoritettuihin matkoihin liittyvien erityisten tietojen rekisteröinnistä.”

               ”6.
                     Tämän asetuksen ja direktiiviä (EU) 2017/2397 sovellettaessa direktiivin säännösten mukaisesti päällikkö vastaa suoritettuihin matkoihin liittyvien erityisten tietojen rekisteröinnistä. Päällikön on

               a)
                     merkittävä meripalvelukirjaan säännöllisesti kaikki kirjaukset meripalvelukirjassa esitettyjen meripalvelukirjaan merkitsemistä koskevien ohjeiden mukaisesti;

               b)
                     säilytettävä meripalvelukirjaa ohjaushytissä varmassa paikassa meripalvelun loppuun taikka työsuhteen tai muun järjestelyn päättymiseen saakka;

               c)
                     palautettava meripalvelukirja omistajalle tämän pyynnöstä viipymättä ja koska tahansa.”

               Korvataan 13.01 artiklan 1 kohta seuraavasti:

               ”1.
                     Aluksen kuljettajalla on oltava erityislupa, Tämän asetuksen ja direktiiviä (EU) 2017/2397 sovellettaessa direktiivin säännösten mukaisesti aluksen kuljettaminen edellyttää erityislupaa, jos aluksesta vastuussa oleva päällikkö

               a)
                     purjehtii tutkan avulla,

               b)
                     purjehtii vesiväylillä, jotka on yksilöity sisävesiväylien osuuksiksi, joilla esiintyy erityisiä riskejä,

               c)
                     purjehtii vesiväylillä, jotka on luokiteltu meriväylän luonteisiksi sisävesiväyliksi,

               d)
                     purjehtii kulkuneuvolla, joka käyttää nesteytettyä maakaasua polttoaineena,

               e)
                     purjehtii suuria kytkyeitä.”

               Korvataan 13.02 artiklan 1 kohta seuraavasti:

               ”1.
                     Aluksen kuljettajalla, joka purjehtii Purjehtiminen tutkan avulla siten kuin siitä säädetään Reinin vesiliikenteen yleistä järjestystä koskevissa määräyksissä (RPNR), on oltava tutkan avulla purjehtimista koskeva erityislupa. edellyttää asiaa koskevaa erityislupaa.”

               Korvataan 13.03 artiklan 1 ja 2 kohta seuraavasti:

               ”1.
                     Aluksen kuljettajalla, joka kuljettaa alustaAluksen kuljettaminen vesiväylällä, joka on yksilöity sisävesiväylien osuudeksi, jolla esiintyy 2 kohdassa tarkoitettuja erityisiä riskejä, on oltava asianomaista vesiväylää koskeva erityislupa.edellyttää asiaa koskevaa erityislupaa.”

               ”2.
                     Sisävesiliikenteen turvallisuuden varmistamisen niin vaatiessa ja rajoittamatta direktiivin (EU) 2017/2397 soveltamista rantavaltiot voivat yksilöidä niiden alueen läpi kulkevia osuuksia sisävesiväyläosuuksiksi, joilla esiintyy erityisiä riskejä, kun tällaisten riskien syy on vähintään yksi seuraavista:

               a)
                     virtausrakenteen ja -nopeuden muuttuminen usein,

               b)
                     sisävesiväylän hydromorfologiset ominaispiirteet ja sisävesiliikennealalla puute asianmukaisia väyliä koskevista tietopalveluista ja tarkoituksenmukaisista käyrädiagrammeista,

               c)
                     sisävesiväylän hydromorfologisilla ominaispiirteillä perusteltu paikallisen liikenteen erityissääntely, tai

               d)
                     sisävesiväylän tietyllä osuudella tapahtuvat runsaat onnettomuudet esiintymistiheys, joiden uskotaan johtuvan ES-QIN-normin osan I lukuun 2 kuulumattoman pätevyyden puutteesta.”

               Korvataan 13.04 artiklan 1 kohta seuraavasti:

               ”1.
                     Aluksen kuljettajalla, joka purjehtiiPurjehtiminen meriväylän luonteisilla sisävesiväylillä, on oltava asianomaisella väylällä purjehtimista koskeva erityislupa. edellyttää asiaa koskevaa erityislupaa.”

               Korvataan 13.05 artiklan 1 kohta seuraavasti:

               ”1.
                     Aluksen kuljettajalla, joka purjehtiiPurjehtiminen kulkuneuvolla, joka käyttää nesteytettyä maakaasua polttoaineena, on oltava tällaisilla kulkuneuvoilla purjehtimista koskeva erityislupa. edellyttää asiaa koskevaa erityislupaa. Tämä todistetaan nesteytetyn maakaasun asiantuntijan pätevyyskirjalla.”

               Korvataan 13.06 artiklan 1 kohta seuraavasti:

               ”1.
                     Aluksen kuljettajalla, joka purjehtii Purjehtiminen suurina kytkyeinä, on oltava tällaisten kytkyeiden kuljettamista koskeva erityislupa. edellyttää asiaa koskevaa erityislupaa.

               Kunkin kuljettajan on kyettävä todistamaan vähintään 720 päivän meripalveluaika, josta vähintään 540 päivää päällikkönä ja vähintään 180 päivää siten, että kuljettaja on yksin päättänyt suuren kytkyeen suunnan ja nopeuden.”

               Korvataan 20.01 artiklan 1 kohta seuraavasti:

               ”1.
                     Tämän asetuksen voimaantuloon saakka voimassa olleiden säännösten mukaisesti myönnetyt tai voimassaoloajan osalta jatketut meripalvelukirjat tai meripalvelukirjat, joiden voimassaoloaikaa on jatkettu, ovat voimassa asianomaisissa säännöksissä asetetun mukaisesti niiden alkuperäisen voimassaolon päättymiseen saakka mutta enintään 17 päivään tammikuuta 2032. Ensimmäistä virkettä sovelletaan myös RNKK:n vastaaviksi tunnustamiin meripalvelukirjoihin.”

               Korvataan 20.02 artiklan 1 kohta seuraavasti:

               ”1.
                     Tämän asetuksen voimaantuloon saakka voimassa olleiden säännösten mukaisesti myönnetyt tai voimassaoloajan osalta jatketut laivapäiväkirjat tai laivapäiväkirjat, joiden voimassaoloaikaa on jatkettu, ovat voimassa asianomaisissa säännöksissä asetetun mukaisesti niiden alkuperäisen voimassaolon päättymiseen saakka mutta enintään 17 päivään tammikuuta 2032. Ensimmäistä virkettä sovelletaan myös RNKK:n vastaaviksi tunnustamiin laivapäiväkirjoihin.”

               Korvataan 20.03 artiklan 1 kohta seuraavasti:

               ”1.
                     Tämän asetuksen voimaantuloon saakka voimassa olleiden säännösten mukaisesti myönnetyt tai voimassaoloajan osalta jatketut Reinin purjehdusluvat tai Reinin purjehdusluvat, joiden voimassaoloaikaa on jatkettu, ovat voimassa asianomaisissa säännöksissä asetetun mukaisesti niiden alkuperäisen voimassaolon päättymiseen saakka mutta enintään 17 päivään tammikuuta 2032.”

               Korvataan 20.08 artiklan 1 kohta seuraavasti:

               ”Reinillä purjehtivien alusten miehistön jäsenet voivat todistaa pätevyytensä STCW-yleissopimuksen mukaisesti myönnetyllä tai tunnustetulla todistuksella. Tätä sovelletaan aluksen päällikköön ainoastaan 17 päivään tammikuuta 2038 saakka ja sillä edellytyksellä, että sisävesiliikenneosuus purjehditaan meriliikenneosuuden aluksi tai päätteeksi.”